b'\n_START_ARTICLE_\nUkrcavanje za Kiteru\n_START_SECTION_\nPovijest\n_START_PARAGRAPH_\nPrva verzija, iz 1710. godine, manja je i nalazi se u muzeju Stadel u Frankfurtu. Druga verzija, iz 1717. god., se nalazi u Louvreu u Parizu, a tre\xc4\x87a, naslikana godinu dana kasnije je u Dvorcu Charlottenburg u Berlinu._NEWLINE_Sliku je naru\xc4\x8dila francuska kraljevska slikarska akademija (Acad\xc3\xa9mie Royal de Peinture) 1717. godine, opisana kao \xe2\x80\x9egalantna zabava (une feste galante)\xe2\x80\x9c. Tako je nastala nova kategorija u slikarstvu u kojoj \xc4\x87e upravo Watteau biti liderom \xe2\x80\x93 galantni stil (drugi naziv za rokoko). F\xc3\xa9te galante slike prikazuju skupinu elegantnih ljudi koji razgovaraju ili sviraju u arkadijskom pejza\xc5\xbeu, a kompozicije su im na pola puta izme\xc4\x91u stvarnosti i kazali\xc5\xa1ne dramati\xc4\x8dnosti, dok o\xc4\x8dita non\xc5\xa1alantnost prevladava nad melankolijom. Ukrcavanje za Kiteru je najbolji primjer ovog \xc5\xbeanra._NEWLINE_Tijekom francuske revolucije, mnogi su smatrali kako su ove slike previ\xc5\xa1e povezane s monarhijom. Tako je slika, koja je postala kolekcijom Louvrea 1795. god., kori\xc5\xa1tena kao meta za studente umjentosti koji su je ga\xc4\x91ali \xc4\x87avlima describes the drawing students throwing bread pellets at it. \xc4\x8cak i nakon revolucionarnog fanatizma, slika je izazivala bijes publike, te je smje\xc5\xa1tena u jedan podrum Louvrea sve do 1816. god. kako bi je za\xc5\xa1titili. Revitalizirana je tek koncem 19. stolje\xc4\x87a kada je zavladala romanti\xc4\x8darska nostalgija akademizma._NEWLINE_Ukrcavanje za Kiteru je dobilo hvale vrijednu pohvalu u povijesti glazbe, kada je 1904. god. skladatelj Claude Debussy napisao brzi i fantasti\xc4\x8dni solo za glasovir pod nazivom "L\'Isle Joyeuse" (Otok radosti), inspirian upravo ovom slikom.\n_START_SECTION_\nOdlike\n_START_PARAGRAPH_\nNa ovoj slici Watteau je reinterpretirao boju i pokret koji je usvojio od Rubensa i venecijanskih pejza\xc5\xbea s elegantnom dinamikom suvremene kazali\xc5\xa1ne predstave o hodo\xc4\x8da\xc5\xa1\xc4\x87u na Kiteru, otok bo\xc5\xbeice Venere. Glumci izvode komediju intrige: svaki lik predstvalja jedno stanje svijesti, \xc4\x8desto izra\xc5\xbeeno suzdr\xc5\xbeanom gestom. Iako slika mo\xc5\xbeda nije zami\xc5\xa1ljena da izgleda kao narativno djelo, njena tema ljubavi je jasna prikazom skulpture Venere me\xc4\x91u lebde\xc4\x87im kerubinima. Watteauve slike i crte\xc5\xbei podcrtavaju stil rokokoa, njegovu eleganciju, razigranost i smje\xc5\xa1taj u prirodu, za razliku od te\xc5\xa1kog baroka iz kojega je rokoko iznikao._NEWLINE_Watteau je do\xc4\x8darao rasko\xc5\xa1ne boje kasne jeseni, sunce je na zalazu, a i skupina silazi u udaljenu, neizvjesnu i maglovitu dubinu. Slikar, kao prorok, simboli\xc4\x8dno prikazuje sudbinu visokog feudalnog dru\xc5\xa1tva koje \xc4\x87e u najve\xc4\x87em obilju i najljep\xc5\xa1em trenutku morati si\xc4\x87i s povijesne pozornice nakon francuske gra\xc4\x91anske revolucije 1789. godine.'